Document ID: 32006D0257

ROZHODNUTIE KOMISIE
z 9. februára 2006,
ktorým sa mení a dopĺňa rozhodnutie 96/335/ES, ktorým sa ustanovuje súpis a spoločná nomenklatúra zloženia kozmetických výrobkov
(Text s významom pre EHP)
(2006/257/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky (1), a najmä na jej článok 5a ods. 3 a článok 7 ods. 2,
po porade s Vedeckým výborom pre kozmetické výrobky a nepotravinové výrobky určené pre spotrebiteľov,
keďže:
(1)
V súlade s informáciami poskytnutými príslušným odvetvím je potrebné aktualizovať súpis a spoločnú nomenklatúru zloženia kozmetických výrobkov, uvedenú v prílohe k rozhodnutiu Komisie 96/335/ES (2).
(2)
Oddiel I v prílohe k rozhodnutiu 96/335/ES by sa mal aktualizovať, aby sa zabezpečila vedecká správnosť a platnosť niektorých jestvujúcich položiek, ako aj nových položiek, a aby sa zdokonalili botanické položky, ako aj vymedzenie pojmov a tried funkcií.
(3)
Ukázalo sa, že je potrebné podstatne zrevidovať dohovory o nomenklatúre uvedené v prílohe k rozhodnutiu 96/335/ES, aby sa ozrejmili a aby sa prispôsobili zmenám v medzinárodnom názvosloví kozmetických zložiek (ďalej len „INCI“).
(4)
Zoznam skratiek uvedený v prílohe k rozhodnutiu 96/335/ES by sa mal prispôsobiť tak, aby sa zohľadnilo začlenenie nových zložiek do súpisu.
(5)
Rozhodnutie 96/335/ES by sa teda malo zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre kozmetické výrobky,
ROZHODLA TAKTO:
Jediný článok
Príloha k rozhodnutiu 96/335/ES sa mení a dopĺňa v súlade s prílohou k tomuto rozhodnutiu.
V Bruseli 9. februára 2006

Labels: 1
19